פגישה חריגה בימים האחרונים מלמדת אולי על איום חדש: במרכזה רה"מ לשעבר ומידע שרק ראש השב"כ רשאי למסור לו. הפגישה שהתקיימה בביתו של ברק עסקה ב"בנושאי אבטחת רה"מ לשעבר". ברק והשב"כ: "אין תגובה"
עמית סגל | החדשות | פורסם 02/07/18 20:14
פגישה חריגה בין ברק לארגמן | צילום: פלאש 90, Miriam Alster/FLASH90
פרסום ראשון: ראש השב"כ נדב ארגמן נפגש בשבוע שעבר - בהתראה קצרה - עם ראש הממשלה לשעבר אהוד ברק. השניים נפגשו על מנת לדון בעניין דחוף הקשור לביטחונו ואבטחתו האישית של ברק.
הפגישה התקיימה ב-4 עיניים במגדל בו ברק מתגורר בת"א ונסובה סביב אבטחתו וביטחונו האישי של ברק, שבחודשים האחרונים מתנהל ללא אבטחה. לעיתים הוא מסתובב רק עם אקדח אישי. הפגישה עשויה ללמד על איום חדש שברק עומד במרכזו. ברק והשב"כ: אין תגובה.
צילום: מתוך עמוד האינסטגרם של אהוד ברק
לפני 5 חודשים ספג הרמטכ"ל גדי איזנקוט ביקורת חריפה על כך שהגיע לפגישה במגדל עם ברק, ככל הנראה היה רקע קונקרטי לפגישה זו. הרמטכ"ל וראש הממשלה לשעבר נועדו בפגישה ממושכת, ויממה לאחר מכן הזהיר ברק כי הממשלה "הכי ימנית שהייתה בארץ" תגרום להתקוממות אזרחית ולסירובי פקודה, גם בצה"ל - ולמעשה ל"מרד" נגד הממשלה הנבחרת.
הפגישה נערכה בשעת צהריים כשפמליית הרמטכ"ל טיפסה אל הדירה של ברק במרכז תל אביב. נושא החשש מסירוב פקודה לא עלה במהלך השיחה, שעסקה בנושאי ביטחון - אך העיתוי הצמוד לנאום האזהרה של ברק עשוי היה להביך את הרמטכ"ל.
תגיות: אבטחה אהוד ברק נדב ארגמן שב"כ